2010. aastal tähistab Eesti tuntud helilooja Veljo Tormis oma 80. juubelit.  Seoses sellega kutsub Pelgulinna Gümnaasium koostöös Kunstihariduse Ühingu ning Kullo Lastegaleriiga osalema  rahvusvahelisel kunstikonkursil  RAUA NEEDMINE  Veljo Tormise  eesti folkloorile tuginev kooriteos "Raua needmine" pakub erakordseid võimalusi nii ekspressiivseteks kui temaatilisteks töödeks, pakub fantaasiaküllast materjali muinasajast ja pärimuskultuurist.  Raua saamine maagist ja selle töötlemine on olnud keeruline ettevõtmine, mida inimene püüdis kättesaadavate ja tuntud vahenditega mõjutada. Rauast on tehtud ka traditsioonilised sõjariistad ja -masinad, millega on mehed kaitsnud nii oma kodu kui ka riiki vallutajate eest.    Raua sünni lugu kuulub  "Kalevala" üheksandasse runosse: Väinamöinen on venet tehes kirvega põlve löönud, ta ei suuda haava ise sulgeda ja sõidab targa juurde, kes mõistab vere sulgemuise sõnu. Tark taat on aga unustanud raua sünni loo ja ei saa raua tehtud haava parandada. Väinamöinen jutustab talle: Ukko lõi kolm ilmaneitsit, kelle rinnapiimast sai raud, raud suikus soos, kuni sündis sepp Ilmarinen, sepp tagus rauast terariistad, kuid võttis enne raualt lubaduse, et ta ei hakka kurja tegema. Lõpuks tahtis sepp terast veel  mesilase meeveega karastada, kuid mesilase asemel lendas terasele herilane ning tilgutas sinna madude mürki. Nii läks raud kurjaks, murdis sõna ja lõikas lihasse. Nüüd on targal raua üle võim, ta manitseb rauda ja käsib tehtud kurja parandada. (Urve Lippus. Veljo Tormis. "Raua needmine". - Teater. Muusika. Kino, 1985/2, lk 20-21.)  http://www.youtube.com/watch?v=huQ_OcKwGwA    Konkursiga soovitakse tähtsustada:  - muusika ja visuaalse kunsti sidusust  - pärimuskultuuri seost kaasajaga  - meie esivanemate ürgset usku loodusjõududesse, mida mõjutati loitsude lausumisega  - rauda - kui materjali heaks ja kurjaks otstarbeks    Tingimused:  Osalejad: üldharidus- ja huvikoolide, stuudiote jm õpilased.  Igalt õpilaselt on oodatud üks kahemõõtmeline töö vabalt valitud tehnikas.  Tööde formaat mitte alla A3, mitte üle A1.    Vanusegrupid:  6-9 a, 10- 12 a, 13-15 a, 16-18 aastased  Töö tagaküljele lisada trükitähtedega silt: lapse ees- ja  perenimi, töö nimi, vanus,  klass, kool, kooli aadress, õpetaja nimi ja e-mail (või telefon).  Ühelt õppeasutuselt mitte üle 15 töö.    Tööde saatmise tähtaeg 1. veebruar 2010 (postitempli kuupäev).  Tööd saata aadressil: Kullo Lastegalerii, Kuninga 6, Tallinn 10146  Märksõna KONKURSS  Kontakt:  galerii@kullo.ee; tiiu.esnar@gmail.com    Parematest töödest korraldatakse näitus Kullo Lastegaleriis Vabariigi  aastapäeva ajal.  Kunsti- ja muusikainimestest koosnev zhürii valib välja autasustamiseks igast vanuseastmest kolm tööd.  Iga näitusel eksponeeritud töö autor saab diplomi.